31.1.2023
DA
Den Europæiske Unions Tidende
L 28/27
3.
Medlemsstaterne skal senest den 30. juni 2023 indberette historiske data til Kommissionen om de fiskeredskaber, som deres notfartøjer har udsat omkring FAD'er.
Hvis en medlemsstat ikke indberetter disse data inden nævnte dato, må fiskerfartøjer, der fører dens flag, ikke udsætte fiskeredskaber omkring FAD'er, før Kommissionen har modtaget disse data fra den pågældende medlemsstat med henblik på videre indberetning til ICCAT.
Afdeling 4 C C A M L R- ko nve n t i o n s o m r å d et
Artikel 27 Underretninger om forsøgsfiskeri efter isfiskarter Medlemsstaterne kan i 2023 deltage i forsøgsfiskeri med langline efter isfiskarter (Dissostichus spp.) i FAO-underområde 88.1 og 88.2 og i FAO-afsnit 58.4.1, 58.4.2 og 58.4.3a uden for områder henhørende under national jurisdiktion.
Medlemsstater, der agter at deltage i et sådant forsøgsfiskeri, skal senest den 1. juni 2023 underrette CCAMLR's sekretariat herom, jf. artikel 7 og 7a i forordning (EF) nr.
601/2004.
Artikel 28 Begrænsninger af forsøgsfiskeri efter isfiskarter 1.
Fiskeriet efter isfiskarter i fangståret 2022-2023 begrænses til de medlemsstater, de underområder og det antal fiskerfartøjer, der er fastsat i bilag VII, tabel A, og de TAC'er og bifangstbegrænsninger, der er fastsat i nævnte bilags tabel B, finder anvendelse. 2.
Målrettet fiskeri efter hajarter til andre formål end videnskabelig forskning er forbudt.
Enhver bifangst af hajer, især ungfisk og drægtige hunner, der fanges utilsigtet i fiskeriet efter isfiskarter, genudsættes levende. 3.
Hvis det er relevant, indstilles fiskeriet i en lille forskningsenhed (SSRU), når den rapporterede fangst når op på den fastsatte TAC, og den pågældende SSRU lukkes for fiskeri i resten af fangståret. 4.
Fiskeriet skal foregå over så stort et geografisk og batymetrisk område som muligt for at få de nødvendige oplysninger til bestemmelse af fiskeripotentialet og for at undgå en overkoncentration af fangst og fiskeriindsats.
Hvis det i henhold til artikel 26 er tilladt at fiske i FAO-underområde 48.6 og 88.1 og i FAO-afsnit 58.4.3a, er det dog forbudt at fiske på mindre end 550 meters dybde.
Artikel 29 Fiskeri efter antarktisk lyskrebs i fangståret 2022-2023 1.
Medlemsstater, der agter at fiske efter antarktisk lyskrebs (Euphausia superba) i CCAMLR-konventionsområdet i fangståret 2022-2023, underretter senest den 1. maj 2023 Kommissionen herom ved brug af formularen i bilag VII, tillægget, del B. På grundlag af oplysningerne fra medlemsstaterne forelægger Kommissionen underretningerne for CCAMLR's sekretariat senest den 30. maj 2023. 2.
Underretningen som omhandlet i denne artikels stk.
1 skal for hvert fiskerfartøj, som medlemsstaten giver tilladelse til at deltage i fiskeriet efter antarktisk lyskrebs, indeholde de oplysninger, der kræves i henhold til artikel 3 i forordning (EF) nr.
601/2004. 3.
En medlemsstat, der agter at fiske efter antarktisk lyskrebs i CCAMLR-konventionsområdet, meddeler kun sin hensigt herom for fiskerfartøjer med tilladelse, der på det tidspunkt, hvor den fremsender meddelelsen: a) fører medlemsstatens flag, eller